Karl Stieler

Karl STIELER (naskiĝinta la  en Munkeno, mortinta samloke la  samloke) estis germana verkisto kaj oficisto. Li takseblas  reprezentanto de Butzenscheibenlyrik.
Vivo
Estante filo de la kortega pentristo Joseph Karl Stieler, li studis jursciencojn kaj eniris en 1870 la Bavaran Regnan Arkivon kiel oficisto. Krome li entreprenis vojaĝojn al Anglujo, Francujo, Svisujo, Belgujo, Italujo, Hungarujo kaj Norda Germanujo; pri ili li raportis ofte ĉe »Allgemeine Zeitung«.

Lia famo kiel verkisto baziĝas sur humuraj poeziaĵoj en suprabavara dialekto, pri kiuj ekzista pluraj kolektoj: »Bergbleameln« (Munkeno 1865), »Weil's mi freut!« (Stuttgart 1876), »Habt's a Schneid?!« (Stuttgart 1877), »Um Sunnawend« (Stuttgart 1878), »In der Sommerfrisch« (Stuttgart 1883) kaj »A Hochzeit in die Berg« (Stuttgart 1884) - ĉi du lastajn oni legas kun ilustraĵoj de Hugo Kauffmann. La kolekto »Gesammelte Gedichte in oberbayrischer Mundart« aperis je Stuttgart en 1907. Ĉiuj ĉi libroj, kiel ankaŭ la nedialektaj verkoj »Hochlandslieder« (Stuttgart 1879), »Neue Hochlandslieder« (Stuttgart 1881) kaj la kantolibro »Wanderzeit« (Stuttgart 1882) estis tre bonvenaj.

Krome Stieler helpis eldoni plurajn ilustritajn juvelaĵojn, ekz.: »Aus deutschen Bergen« (kun H. Schmid, Stuttgart 1871), »Weidmanns-Erinnerungen« (Munkeno 1874), »Italien« (kun E. Paulus kaj W. Kaden, Stuttgart 1875) kaj »Rheinfahrt« (kun H. Wachenhusen kaj Fr. W. Hackländer, Stuttgart 1877). 

Postmorte aperis ankoraŭ: »Ein Winteridyll« (Stuttgart 1885); »Kulturbilder aŭs Bayern« (Stuttgart 1885); »Natur- und Lebensbilder aŭs den Alpen« (Stuttgart 1886); »Aus Fremde und Heimat« (buntaj eseoj, Stuttgart 1886); »Durch Krieg zum Frieden. Stimmungsbilder aŭs den Jahren 1870/71« (Stuttgart 1886). 

Apud la lago Tegernsee oni starigis bronzan buston por li.

Fonto
"Stieler, Karl" - ĉe: Meyers Großes Konversations-Lexikon, volumo 19. Leipzig 1909, p. 30 
Eksteraj ligiloj

Vikifontaro
tekstoj ĉe Projekt-Gutenberg
ligiloj ĉe DDB

kategorio:Germanaj verkistoj
kategorio:Dialektoj
kategorio:Naskiĝintoj en 1842
kategorio:Mortintoj en 1885
kategorio:Naskiĝintoj en Munkeno
kategorio:Mortintoj en Munkeno
kategorio:Germanaj juristoj